Prime Minister Narendra Modi addressed the second global virtual summit on COVID-19 । PM Narendra Modi: "ভাৰতে কোভিডৰ ক্ষেত্ৰত নিজৰ দায়িত্ব পালন কৰি যাব"- কোভিড-১৯ক লৈ দ্বিতীয় ভাৰ্চুৱেল গ্লোবেল সন্মিলনত ক'লে নৰেন্দ্ৰ মোদীয়ে- News18 assam\nPM Narendra Modi: "ভাৰতে কোভিডৰ ক্ষেত্ৰত নিজৰ দায়িত্ব পালন কৰি যাব"- কোভিড-১৯ক লৈ দ্বিতীয় ভাৰ্চুৱেল গ্লোবেল সন্মিলনত ক'লে নৰেন্দ্ৰ মোদীয়ে\nএই সন্মিলনখন আমেৰিকা যুক্তৰাষ্ট্ৰৰ ৰাষ্ট্ৰপতি জো বাইডেনৰ দ্বাৰা আয়োজন কৰা হৈছিল।\nLast Updated : May 12, 2022, 21:20 IST\nপ্ৰধানমন্ত্ৰী নৰেন্দ্ৰ মোদীয়ে বৃহস্পতিবাৰে কোভিড-১৯ৰ ওপৰত অনুষ্ঠিত দ্বিতীয় ভাৰ্চুৱেল গ্লোবেল সন্মিলনত ভাষণ প্ৰদান কৰে। অনুষ্ঠানত ভাষণ দি প্ৰধানমন্ত্ৰীয়ে কয় যে কোভিড মহামাৰীয়ে জীৱনযাত্ৰা ব্যাহত কৰিছিল। সমগ্ৰ বিশ্বই কোভিড মহামাৰীৰ বাবে সংকটৰ সন্মুখীন হৈছিল। ভাৰতৰ কথা উল্লেখ কৰি তেওঁ কয়- "আমি মহামাৰীৰ বিৰুদ্ধে জনকেন্দ্ৰিক ৰণনীতি গ্ৰহণ কৰিছোঁ। ভাৰতে বিশ্বৰ সৰ্ববৃহৎ কোভিড টিকাকৰণ কাৰ্যসূচী চলাইছে। আজি আমি দেশৰ প্ৰায় ৯০ শতাংশ প্ৰাপ্তবয়স্কক টিকাকৰণ কৰিছোঁ।"\nতেওঁ কয় যে "ভাৰতত আমি আমাৰ পৰম্পৰাগত ঔষধ ব্যৱহাৰ কৰি কোভিডৰ বিৰুদ্ধে আমাৰ যুঁজত ৰোগ প্ৰতিৰোধ ক্ষমতা বৃদ্ধি কৰোঁ। যোৱা মাহত আমি বিশ্ব স্বাস্থ্য সংস্থাৰ পৰম্পৰাগত ঔষধ কেন্দ্ৰৰ আধাৰশিলা স্থাপন কৰিছিলোঁ, যাৰ উদ্দেশ্য আছিল এই জ্ঞান বিশ্বৰ বাবে উপলব্ধ কৰা।"\nতেওঁ লগতে বিশ্ব সম্প্ৰদায়ৰ এজন দায়িত্বশীল সদস্য হিচাপে ভাৰতে কোভিডৰ ক্ষেত্ৰত নিজৰ দায়িত্ব পালন কৰি যাব বুলি উল্লেখ কৰে।\nএই সন্মিলনখন আমেৰিকা যুক্তৰাষ্ট্ৰৰ ৰাষ্ট্ৰপতি জো বাইডেনৰ দ্বাৰা আয়োজন কৰা হৈছিল। প্ৰধানমন্ত্ৰী মোদীয়ে মহামাৰী প্ৰতিৰোধৰ ফলত উদ্ভৱ হোৱা উত্তেজনা বা অস্থিৰতাৰ বিষয়ত নিজৰ মতামত আগবঢ়ায়। সন্মিলনখনে মুখ্যতঃ দুটা বিষয়ৰ ওপৰত গুৰুত্ব আৰোপ কৰে। প্ৰথমটো হ'ল বিশ্ব সম্প্ৰদায়ে কেনেদৰে কৰোনা ভাইৰাছ মহামাৰীৰ সৈতে মোকাবিলা কৰিব আৰু বিশ্বই এনেধৰণৰ আন যিকোনো মহামাৰীৰ বাবে প্ৰস্তুত হোৱাটো নিশ্চিত কৰিব।\nউল্লেখ্য যে কোৰোনাৰ দুবছৰৰো অধিক সময় হ'ল যদিও পৃথিৱীখন ইয়াৰ পৰা সম্পূৰ্ণৰূপে মুক্ত হোৱা নাই। চীনৰ উহানৰ পৰা মহামাৰীৰ প্ৰাদুৰ্ভাৱৰ পিছত ই আকৌ এবাৰ বেইজিং, ছাংহাইৰ দৰে চহৰত ধ্বংসযজ্ঞ চলাইছে।\nFirst published: May 12, 2022, 21:20 IST\nCovid CrisisNarendra Modi\nগ্ৰেচ মাৰ্ক প্ৰাপ্ত সহস্ৰাধিক টেট শিক্ষকে চাকৰি হেৰুওৱাৰ উপক্ৰম! গ্ৰেচ মাৰ্ক ব্যৱস্থাক অবৈধ আখ্যা গুৱাহাটী উচ্চ ন্যায়ালয়ৰ, নৱ নিযুক্ত স্নাতক শিক্ষকৰ যোগদান স্থগিত\nমৃত্যুৰ পিছতো অংগ দানেৰে ৫টি শিশুক জীৱন দান দিলে ৬ বছৰীয়া কণমানিয়ে! AIIMSৰ আটাইতকৈ কম বয়সীয়া অংগ দাতা হিচাপে পৰিগণিত হ'ল ৰোলি\nবিধায়ক-সাংসদে পথ মেৰামতিৰ কেৱল প্ৰতিশ্ৰুতিহে দিয়! উপায়ন্ত হৈ ৰূপজ্যোতি কুৰ্মী আৰু তপন গগৈৰ সুমতি কামনাৰে ৰাইজে পাতিলে যজ্ঞ\nExcessive Yawning: অনবৰতে হামি আহি থাকে নেকি? সাৱধান! এইবোৰ মাৰাত্মক ৰোগৰ লক্ষণ হ'ব পাৰে!\nকণিকা কাপুৰৰ দ্বিতীয় বিবাহ! হ'বলগীয়া স্বামীৰ সৈতে শ্বেয়াৰ কৰিলে মেহেন্দী চেলিব্ৰেশ্যনৰ ফটো, ৰাজহুৱাকৈ ক'লে- 'মই তোমাক বহুত ভালপাও'
